L 28/6
MT
Il-Ġurnal Uffiċjali tal-Unjoni Ewropea
31.1.2023
(29)
Għall-ewwel darba, l-ICCAT adottat ukoll proċedura ta’ ġestjoni (MP) għat-tonna.
Din il-miżura għandha l-għan li tiżgura sajd fit-tul, sostenibbli u bi profitt kemm tal-istokk tal-Punent kif ukoll tal-istokk tal-Lvant tal-Atlantiku u tal-Mediterran.
Il-proċedura ta’ ġestjoni timplimenta l-objettivi ta’ ġestjoni għat-tonna tal-Lvant u tal-Punent, inkluż l-adozzjoni ta’ ċikli ta’ ġestjoni ta’ tliet snin, u skeda ta’ implimentazzjoni sal-2028.
It-TAC skont il-proċedura ta’ ġestjoni għall-perjodu 2023-2025 hija ta’ 40 570 tunnellata fis-sena għall-istokk tal-Lvant tal-Atlantiku u talMediterran.
Għalhekk, dawn il-miżuri jenħtieġ li jiġu implimentati fid-dritt tal-Unjoni.
(30)
L-ICCAT adottat pjan ta’ ġestjoni għall-pixxitondu tal-Atlantiku tan-Nofsinhar (Isurus oxyrinchus) li jinqabad flimkien ma’ sajd ieħor tal-ICCAT, li jibda fl-2023, biex jiġi miġġieled is-sajd eċċessiv immedjatament, u gradwalment jinkisbu livelli ta’ bijomassa suffiċjenti sabiex jiġi appoġġat l-MSY.
Dan il-pjan jippermetti ż-żamma tal-qabdiet aċċessorji talpixxitondu tal-Atlantiku tan-Nofsinhar għal total ta’ 1 295 tunnellata, li jirrappreżentaw 503 tunnellata għallUnjoni.
Skont ir-Rakkomandazzjoni tal-ICCAT, il-kwota taż-żamma limitata ma tikkostitwixxi l-ebda dritt fit-tul u hija mingħajr preġudizzju għal kwalunkwe proċess futur ta’ allokazzjoni.
Għalhekk jenħtieġ li din il-miżura tiġi implimentata fid-dritt tal-Unjoni bl-istabbiliment ta’ TAC għall-qabdiet aċċessorji u kwota korrispondenti tal-Unjoni.
(31)
Sabiex titnaqqas il-mortalità mis-sajd tal-frieħ tat-tonn obeż u tat-tonna safra, l-ICCAT żammet ukoll limitu massimu ta’ 300 irkaptu sabiex jinġemal-ħut (FADs) għal kull bastiment tas-sajd fl-2023 u perjodu ta’ għeluq ta’ tnejn u sebgħin jum għall-użu tal-FADs.
Dawk il-miżuri jenħtieġ li jiġu implimentati fid-dritt tal-Unjoni.
(32)
Fil-laqgħa annwali tagħha tal-2021, l-ICCAT adottat pjan ta’ bini mill-ġdid ta’ 15-il sena għall-alonga tal-Mediterran mill-2022 sal-2036.
Għall-2023, l-ICCAT stabbiliet it-TAC għall-alonga tal-Mediterran għal 2 500 tunnellata.
Barra minn hekk, l-ICCAT stabbiliet TAC għall-alonga tal-Atlantiku tat-Tramuntana ta’ 37 801 tunnellata għall-perjodu mill-2022 sal-2023, abbażi tar-regola tal-qbid bil-ħsieb li tiġi adottata proċedura għall-ġestjoni fit-tul ta’ dan l-istokk.
Dawk il-miżuri jenħtieġ li jiġu implimentati fid-dritt tal-Unjoni.
(33)
Skont diversi rakkomandazzjonijiet tal-ICCAT, l-Unjoni tista’, fuq talba, tittrasferixxi perċentwal tal-kwota mhux użata tagħha għal stokkijiet tal-ICCAT fil-perjodu ta’ sentejn.
Jenħtieġ li dawk ir-rakkomandazzjonijiet jiġu implimentati fid-dritt tal-Unjoni abbażi tal-proposta tal-Kummissjoni tal-21 ta’ April 2022 (10) mill-aktar fis possibbli, sabiex l-Istati Membri jkunu jistgħu jużaw il-kwoti tal-Unjoni għall-istokkijiet tal-ICCAT fit-totalità tagħhom kif previst mill-ICCAT għall-2023.
Sakemm jiġu implimentati dawk ir-rakkomandazzjonijiet fid-dritt talUnjoni, jenħtieġ li jiġu stabbiliti kwoti għal Stati Membri individwali għal ċerti stokkijiet abbażi ta’ kwota totali talUnjoni għall-2023 kif miftiehem mill-ICCAT qabel kwalunkwe aġġustament minħabba sajd eċċessiv jew sajd insuffiċjenti mill-Istati Membri.
L-aġġustamenti għall-kwoti tal-Istati Membri individwali għall-2023 li jirriflettu kwalunkwe tnaqqis applikat mill-ICCAT jenħtieġ li jitwettqu sussegwentement abbażi tar-regoli tal-Unjoni dwar it-tnaqqis skont l-Artikolu 105 tar-Regolament (KE) Nru 1224/2009 u b’kont meħud tal-Komunikazzjoni talKummissjoni (11) dwar linji gwida għat-tnaqqis tal-kwoti skont l-Artikolu 105(1), (2) u (5) ta’ dak ir-Regolament.
(34)
Fil-laqgħa annwali tagħha tal-2022, il-Kummissjoni għall-Konservazzjoni tar-Riżorsi Ħajjin tal-Baħar Antartiku (CCAMLR) adottat limiti ta’ qbid għall-ispeċijiet fil-mira u għal dawk aċċessorji għall-perjodu mill1 ta’ Diċembru 2022 sat-30 ta’ Novembru 2023.
Dawk il-miżuri jenħtieġ li jiġu implimentati fid-dritt tal-Unjoni.
(35)
Fil-laqgħa annwali tagħha tal-2022, il-Kummissjoni dwar it-Tonn tal-Oċean Indjan (IOTC), żammet il-miżuri adottati qabel applikabbli fil-Qasam ta’ Kompetenza tal-IOTC.
Dawk il-miżuri jenħtieġ li jibqgħu jiġu implimentati fid-dritt tal-Unjoni.
(36)
Il-laqgħa annwali tal-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (SPRFMO) se ssir mis-6 sal-15 ta’ Frar 2023.
Għalhekk, il-miżuri attwali fiż-żona tal-Konvenzjoni tal-SPRFMO li huma marbuta b’mod funzjonali mat-TACs jenħtieġ li jinżammu b’mod proviżorju sakemm issir il-laqgħa annwali u jiġu ddeterminati t-TACs għall-2023.
(10) Proposta għal Regolament tal-Parlament Ewropew u tal-Kunsill li jemenda r-Regolament (UE) 2017/2107 tal-Parlament Ewropew u tal-Kunsill li jistabbilixxi l-miżuri ta’ ġestjoni, ta’ konservazzjoni u ta’ kontroll applikabbli fiż-żona tal-Konvenzjoni tal-Kummissjoni Internazzjonali għall-Konservazzjoni tat-Tonn tal-Atlantiku (ICCAT) u r-Regolament (UE) 2022/... tal-Parlament Ewropew u talKunsill li jistabbilixxi pjan ta’ ġestjoni pluriennali għat-tonn fil-Lvant tal-Atlantiku u fil-Mediterran.
(11) Komunikazzjoni tal-Kummissjoni dwar linji gwida għat-tnaqqis tal-kwoti skont l-Artikolu 105(1), (2) u (5) tar-Regolament (KE) Nru 1224/2009, u li tissostitwixxi l-Komunikazzjoni 2012/C 72/07 2022/C 369/03 (C/2022/6757) (ĠU C 369, 27.9.2022, p. 3).